CELEX: C2006/143/29
Language: fi
Date: 2006-06-17 00:00:00
Title: Asia C-502/04: Yhteisöjen tuomioistuimen tuomio (toinen jaosto)  16.2.2006  (Bundesverwaltungsgerichtin esittämä ennakkoratkaisupyyntö) — Ergün Torun v. Stadt Augsburg (ETY:n ja Turkin välinen assosiaatiosopimus — Työntekijöiden vapaa liikkuvuus — Assosiaationeuvoston päätöksen N:o 1/80 7 artiklan toinen kohta — Turkkilaisen työntekijän täysi-ikäinen lapsi, joka on saanut ammattikoulutusta vastaanottavassa jäsenvaltiossa — Rikostuomio — Vaikutus oleskeluoikeuteen)

17.6.2006   
            
            
               FI
            
            
               Euroopan unionin virallinen lehti
            
            
               C 143/16
            
         Yhteisöjen tuomioistuimen tuomio (toinen jaosto) 16.2.2006 (Bundesverwaltungsgerichtin esittämä ennakkoratkaisupyyntö) — Ergün Torun v. Stadt Augsburg
   (Asia C-502/04) (1)
   
   (ETY:n ja Turkin välinen assosiaatiosopimus - Työntekijöiden vapaa liikkuvuus - Assosiaationeuvoston päätöksen N:o 1/80 7 artiklan toinen kohta - Turkkilaisen työntekijän täysi-ikäinen lapsi, joka on saanut ammattikoulutusta vastaanottavassa jäsenvaltiossa - Rikostuomio - Vaikutus oleskeluoikeuteen)
   (2006/C 143/29)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesverwaltungsgericht
   Pääasian asianosaiset
   
      Kantaja: Ergün Torun
   
      Vastaaja: Stadt Augsburg
   Oikeudenkäynnin kohde
   Ennakkoratkaisupyyntö — Bundesverwaltungsgericht — ETY–Turkki-assosiaationeuvoston päätöksen N:o 1/80 6, 7 ja 14 artiklan tulkinta — Turkin kansalainen, joka on turkkilaisen työntekijän perheenjäsen ja joka kuuluu jäsenvaltion laillisille työmarkkinoille mutta joka on tuomittu kolmen vuoden ehdottomaan vankeusrangaistukseen — Oleskeluoikeuden menettäminen
   Tuomiolauselma
   Turkkilaisen siirtotyöläisen täysi-ikäinen lapsi, joka on työskennellyt laillisesti jäsenvaltiossa yli kolmen vuoden ajan, joka on hyväksytysti suorittanut ammattikoulutuksensa kyseisessä jäsenvaltiossa ja joka täyttää Euroopan talousyhteisön ja Turkin välisellä assosiaatiosopimuksella perustetun assosiaationeuvoston assosiaation kehittämisestä 19 päivänä syyskuuta 1980 tekemän päätöksen N:o 1/80 7 artiklan toisessa kohdassa mainitut edellytykset, menettää oleskeluoikeuden, joka johdetaan mainitussa määräyksessä annetusta oikeudesta vastaanottaa mikä tahansa työtarjous, ainoastaan tämän päätöksen 14 artiklan 1 kohdassa määrätyissä tapauksissa tai silloin, kun hän poistuu vastaanottavan jäsenvaltion alueelta merkittäväksi ajaksi ilman perusteltua syytä.
   
      (1)  EUVL C 31, 5.2.2005.